gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4021, del 14-06-2001 (2001/5674)

CORRECCIÓ d'errades de l'Ordre d'11 de maig de 2001, de la Conselleria de Cultura i Educació, per la qual es creen unitats de primer cicle d'Educació Secundària Obligatòria, per a ser ocupades per funcionaris del cos de mestres en determinats instituts i seccions que incorporen o incrementen el primer cicle d'Educació Secundària Obligatòria en el curs 2001/02.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/5674


Data del document
:   31-05-2001

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * personal docent
    * qualificació del personal
    * ensenyament secundari

CORRECCIÓ d'errades de l'Ordre d'11 de maig de 2001, de la Conselleria de Cultura i Educació, per la qual es creen unitats de primer cicle d'Educació Secundària Obligatòria, per a ser ocupades per funcionaris del cos de mestres en determinats instituts i seccions que incorporen o incrementen el primer cicle d'Educació Secundària Obligatòria en el curs 2001/02. [2001/X5674]
  
En el Diari Oficial de la Generalitat Valenciana número 4.006, de 25 de maig de 2001, s'ha publicat l'Ordre d'11 de maig de 2001, de la Conselleria de Cultura i Educació, per la qual es creen unitats de primer cicle d'Educació Secundària Obligatòria, per a ser ocupades per funcionaris del cos de mestres en determinats instituts i seccions que incorporen o incrementen el primer cicle d'Educació Secundària Obligatòria en el curs 2001/02.
  
En el text publicat, en l'annex II, s'ha advertit l'omissió referida a Sant Vicent del Raspeig, per la qual cosa se'n procedix a l'oportuna rectificació.
  
Es publiquen, íntegrament, els annexos II i III, ja que s'han observat diverses errades i omissions en la seua estructura.
  
València, 31 de maig de 2001
  
El conseller de Cultura i Educació,
Diari Oficial de la Generalitat Valenciana


Sumari del DOGV 3918, del 16-01-2001 (2001/246)

Informació pública del projecte d'urbanització i d'instal·lacions elèctriques per al desenvolupament del sector núm. 5 del sòl urbanitzable Enginent II.
--------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/246


Organisme emissor
:   Ajuntament de Calp

Tipus de document
:   Anunci

Informació pública del projecte d'urbanització i d'instal·lacions elèctriques per al desenvolupament del sector núm. 5 del sòl urbanitzable Enginent II. [2001/X246]
  
L'alcalde-president de l'Ajuntament de Calpe, senyor Francisco Javier Morato Vives, amb data 2 de novembre de l'actual, es va dictar la resolució següent:
  
?Primer
  
Sotmetre a informació pública el projecte d'urbanització i d'instal·lacions elèctriques redactats pels arquitectes senyor Guillermo Oltra Gandía i senyor Manuel Ruiz Ortega, respectivament, necessaris per al desenvolupament del sector núm. 5 del sòl urbanitzable denominat Enginent II.
  
Segon
  
La present informació pública s'efectuarà per un període de 20 dies, mitjançant anunci en un diari d'informació general editat a la Comunitat Valenciana i, simultàniament, en el DOGV, i s'adverteix de la possibilitat de formular al·legacions.
  
Tercer
  
Atés que l'agent urbanitzador seleccionat no acredita disposar de la totalitat de propietaris afectats en l'àmbit que es planteja, efectuar l'avís als titulars cadastrals establert en l'art. 46.3 de la Llei Reguladora de l'Activitat Urbanística, i s'adverteix igualment de la possibilitat de formular-hi al·legacions, en el termini de vint dies.
  
Quart
  
L'expedient podrà consultar-se als serveis tècnics de l'Ajuntament de Calpe, els dies laborables de 9 a 14 hores.
  
Cinquè
  
Concloses les anteriors operacions s'haurà d'emetre l'informe tècnic corresponent amb caràcter previ a l'adopció de l'oportú acord plenari?.
  
Cosa que fem pública en compliment del que estableix l'article 53 i 46.3 de la Llei Reguladora de l'Activitat Urbanística Valenciana vigent.
Diari Oficial de la Generalitat Valenciana


Sumari del DOGV 4131, del 20-11-2001 (2001/11880)

RESOLUCIÓ de 13 de novembre de 2001, del president de la Junta Qualificadora de Coneixements de Valencià (JQCV), per la qual es fa pública la llista de resultats provisionals de la prova de coneixements orals de valencià.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11038


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de novembre de 2001, del president de la Junta Qualificadora de Coneixements de Valencià (JQCV), per la qual es fa pública la llista de resultats provisionals de la prova de coneixements orals de valencià. [2001/X11108]
  
Per Resolució de 5 de març de 2001, del conseller de Cultura i Educació, van ser convocades les proves per a l'obtenció de certificats administratius de coneixements de valencià (DOGV núm. 3.965, de 23 de març de 2001). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de coneixements orals de valencià del segon període d'exàmens, resolc:
  
Primer
  
Fer pública la llista d'aspirants, amb la qualificació provisional d'apte o de no apte, de les proves de coneixements orals de valencià, que es troba exposada als taulers d'anuncis de la Conselleria de Cultura i Educació i de les direccions territorials de Cultura i Educació.
  
Segon
  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià, en el termini de quinze dies hàbils comptador des de l'endemà de la publicació de la present resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4052, del 27-07-2001 (2001/6543)

Sol·licitud d'expedició de duplicat de títol de tècnic especialista.
--------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6543


Organisme emissor
:   Conselleria de Cultura i Educació

Tipus de document
:   Anunci

Sol·licitud d'expedició de duplicat de títol de tècnic especialista. [2001/X6543]
  
La senyora María Jesús Almazán Macias ha sol·licitat, per pèrdua de l'original, l'expedició de duplicat de títol de tècnic especialista, branca Administrativa i Comercial, especialitat Informàtica de Gestió, les dades del qual s'indiquen a continuació.
  
Titular del document: María Jesús Almazán Macias, nascuda el 5 de juny de 1973 a València, província de València, amb DNI núm. 24188128 G .
  
Tipus de document: tècnic especialista, branca Administrativa i Comercial, especialitat Informàtica de Gestió, expedit pel Ministeri d'Educació i Ciència el dia 13.05.1998, i registrat en el llibre 13, foli 100, número 221456870504.
  
Centre docent que lliurà l'original: IES el Cabanyal de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14, en el termini de 30 dies comptat, des de la publicació d'aquest anunci.
Diari Oficial de la Generalitat Valenciana


Sumari del DOGV 4007, del 25-05-2001 (2001/4834)

Informació pública de la modificació puntual número 6 de les normes subsidiàries de Guardamar.
----------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4834


Organisme emissor
:   Ajuntament de Guardamar de la Safor

Tipus de document
:   Anunci

Informació pública de la modificació puntual número 6 de les normes subsidiàries de Guardamar. [2001/A4834]
  
Per la Resolució de l'Alcaldia de data 12 d'abril de 2001, i de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la modificació puntual número 6 de les normes subsidiàries de Guardamar pel període d'un mes, mitjançant la inserció d'un anunci en el Diari Oficial de la Generalitat Valenciana i en un diari no oficial d'àmplia difusió a la localitat. El projecte diligenciat d'aquesta modificació està depositat per a la consulta pública a l'ajuntament.
Diari Oficial de la Generalitat Valenciana


Sumari del DOGV 4110, del 19-10-2001 (2001/9837)

Expedient número SU-56/2001. Adjudicació del subministrament de material informàtic.
------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/9837


Data del document
:   26-09-2001

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu
    * equip informàtic

Expedient número SU-56/2001. Adjudicació del subministrament de material informàtic. [2001/F9837]
  
1. Entitat adjudicadora
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: SU-56/2001.
  
2. Objecte del contracte
  
a) Tipus de contracte: subministrament.
  
b) Descripció de l'objecte: material informàtic.
  
d) Diari oficial i data de publicació de l'anunci de licitació: DOGV núm. 4.043. 16.07.2001.
  
3. Tramitació, procediment i forma de adjudicació
  
a) Tramitació: ordinària.
  
b) Procediment: obert.
  
c) Forma: concurs
  
4. Pressupost base de licitació: 02.237.913 PTA.
  
5. Adjudicació
  
a) Data: 24 de setembre de 2001.
  
b) Contractista:
  
- Foxen Sistemas y Comunicaciones. SA (Lot I), per 16.712.710 PTA.
  
- RC Soluciones Informáticas, SL (Lot II), per 2.348.304 PTA.
  
c) Nacionalitat: espanyola.
  
d) Import total d'adjudicació: 59.594.921 PTA.
Diari Oficial de la Generalitat Valenciana


Sumari del DOGV 4066, del 17-08-2001 (2001/7764)

RESOLUCIÓ de 8 de maig de 2001, de la Conselleria d'Economia, Hisenda i Ocupació, per la qual es proposa determinada transferència de crèdit del capítol II al I en diversos programes pressupostaris afectes a la Conselleria de Sanitat, per import d'onze milions quatre-centes vuitanta-tres mil pessetes (11.806.569 PTA). Exp. 10.005/2001/040.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4066

Data del DOGV
:   17-08-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/7764


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 8 de maig de 2001, de la Conselleria d'Economia, Hisenda i Ocupació, per la qual es proposa determinada transferència de crèdit del capítol II al I en diversos programes pressupostaris afectes a la Conselleria de Sanitat, per import d'onze milions quatre-centes vuitanta-tres mil pessetes (11.221.842 PTA). Exp. 10.005/2001/040. [2001/X7764]
  
Per tal de donar cobertura pressupostària a despeses de formació del personal adscrit a la Conselleria de Sanitat, per la realització de cursos no recollits en els Plans de Formació de la Generalitat Valenciana, es proposa una transferència de crèdit del capítol II a l'article 13 en diversos programes d'aquesta conselleria.
  
En conseqüència, i en virtut del que disposen els articles 18 i 20 de la Llei 12/2000, de Pressupostos de la Generalitat Valenciana per a l'exercici 2001, resolc:
  
Primer
  
S'autoritza transferir crèdits des del capítol 2 ?Despeses de funcionament?, al capítol 1, article 13, en els programes i pels imports detallats a continuació:
  
Programa Minoracions Augments
  
 en capítol 2 article 13
  
33.74.406.23 577.501 500.000
  
86.17.704.54 6.575.959 6.550.000
  
82.64.637.25 831.749 300.000
  
24.61.613.93 004.881 300.000
  
33.36.491.60 102.917 300.000
  
39.60.238.15 615.505 500.000
  
06.65.656.29 2.932.385 2.133.000
  
96.11.528.01 917.752 500.000
  
84.94.290.73 954.662 400.000
  
Total 49.987.588 91.206.904
  
València, 8 de maig de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3945, del 22-02-2001 (2001/1549)

Expedient número 7/2001. Gestió del servei públic de cuina i cafeteria.
-----------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/1549


Data del document
:   12-02-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Sant Vicent del Raspeig

Expedient número 7/2001. Gestió del servei públic de cuina i cafeteria. [2001/1549]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital de Sant Vicent del Raspeig. Carrer de Lillo Juan, 137, 03035 - Sant Vicent del Raspeig (Alacant). Telèfon 62 865 24 29, fax 96 566 67 69.
  
c) Número d'expedient: 7/2001.
  
2. Objecte del contracte
  
a) Tipus de contracte: contracte de gestió de servei públic.
  
b) Descripció de l'objecte: gestió del servei públic de cuina i cafeteria.
  
c) Lots:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.858 de 17 d'octubre del 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents vuitanta-nou milions vuitanta mil pessetes (944.413.182 pessetes / 1.737.405,79 euros).
  
5. Adjudicació
  
a) Data: 14 de desembre del 2000.
  
b) Contractista: Eurest, SA.
  
c) Nacionalitat: espanyola.
  
d) Import d'adjudicació: dos-cents setanta-quatre milions sis-centes vint-i-sis mil pessetes (451.928.729 pessetes / 1.650.535,50 euros).
Diari Oficial de la Generalitat Valenciana


Sumari del DOGV 4000, del 16-05-2001 (2001/4526)

Informació pública de l'alternativa tècnica del programa d'actuació integrada de la unitat d'execució en sòl urbà per al desenvolupament d'un polígon artesanal.
----------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4526


Organisme emissor
:   Ajuntament de Torrebaja

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució en sòl urbà per al desenvolupament d'un polígon artesanal. [2001/S4526]
  
L'Alcaldia Presidència mitjançant resolució de data 26 d'abril de 2001, va acordar sotmetre a informació pública l'alternativa tècnica del programa d'actuació integrada de la unitat d'execució en sòl urbà per al desenvolupament d'un polígon artesanal, i es basa en l'article 18.4 de la Llei 4/1992, del Sòl No Urbanitzable, presentada a iniciativa d'aquest ajuntament.
  
D'acord amb el que estableix l'article 46 de la Llei 6/1994, de 15 de novembre, se sotmet a informació pública en un diari d'informació general editat a la Comunitat Valenciana i en el Diari Oficial de la Generalitat Valenciana, i es comunica de la possibilitat de formular al·legacions, proposicions juridicoeconòmiques en competència i alternatives tècniques.
  
Podran presentar-se alternatives tècniques i al·legacions durant 20 dies comptadors des de la publicació d'aquest anunci en el Diari Oficial de la Generalitat Valenciana. Les proposicions juridicoeconòmiques es presentaran els 5 dies següents al venciment del termini anterior.
  
Durant tot el procediment podran ser objecte de consulta pública en l'ajuntament, les al·legacions tècniques i alternatives que es presenten.
Diari Oficial de la Generalitat Valenciana


Sumari del DOGV 4067, del 20-08-2001 (2001/7508)

Adjudicació de les obres de sanejament barri de Benimaclet (València).
----------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/7508


Data del document
:   17-07-2001

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Anunci

Anàlisi jurídica

 Descriptors 

:   * contracte d'obres
    * tractament de l'aigua
    * adjudicació de contracte administratiu

Adjudicació de les obres de sanejament barri de Benimaclet (València). [2001/X7508]
  
1. Entitat adjudicadora
  
Societat Anònima Municipal d'Actuacions Urbanes de València (AUMSA), empresa urbanística de l'Ajuntament de València.
  
2. Objecte del contracte
  
a) Obres de Sanejament del barri de Benimaclet (València), finançat al 80% a càrrec dels Fons de Cohesió'Unió Europea.
  
b) Publicació anunci licitació: DOGV de 05.03.2001
  
3. Procediment: obert.
  
Forma: concurs.
  
4. Pressupost base licitació: 462.091.775 PTA, incloent-hi l'IVA.
  
5. Adjudicació
  
a) Data: 24.04.2001
  
b) Contractista: SA, Agricultores de La Vega i Stachys, SA.
  
c) Import d'adjudicació: 595.434.867 PTA, incloent-hi l' IVA.
Diari Oficial de la Generalitat Valenciana


Sumari del DOGV 4100, del 04-10-2001 (2001/9398)

Informació pública de les convocatòries per a proveir diverses places pertanyents a l'Ajuntament d'Albatera.
------------------------------------------------------------------------------------------------------------

### Dades del document

Número de DOGV
:   4100

Data del DOGV
:   04-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9398


Data del document
:   19-09-2001

Organisme emissor
:   Ajuntament d'Albatera

Tipus de document
:   Convocatòria

Descriptors 

:   * Albatera
    * professió administrativa
    * administració local
    * policia
    * concurs administratiu

Informació pública de les convocatòries per a proveir diverses places pertanyents a l'Ajuntament d'Albatera. [2001/S9398]
  
En el Butlletí Oficial de la Província d'Alacant número 187, de 16 d'agost de 2001 de les dates que a continuació s'indiquen, i que corresponen a l'oferta pública d'ocupació per a aquest exercici, publicada en el Boletín Oficial del Estado número 208, de 30 d'agost, apareixen publicats els anuncis de les bases, i també de les convocatòries, per a proveir en propietat les places que tot seguit s'anuncien i que pertanyen a l'Ajuntament d'Albatera .
  
El termini de presentació d'instàncies per a cadascuna de les esmentades convocatòries quedarà obert quan aparega publicat en el Boletín Oficial del Estado el corresponent anunci.
  
La qual cosa es fa pública perquè se'n prenga coneixement i tinga els efectes oportuns.
Diari Oficial de la Generalitat Valenciana


Sumari del DOGV 4146, del 12-12-2001 (2001/11018)

Informació pública del programa d'actuació integrada de la unitat d'execució UE-1.
----------------------------------------------------------------------------------

### Dades del document

Número de DOGV
:   4146

Data del DOGV
:   12-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11057


Organisme emissor
:   Ajuntament de l'Alqueria d'Asnar

Tipus de document
:   Anunci

Informació pública del programa d'actuació integrada de la unitat d'execució UE-1. [2001/X11867]
  
L'alcalde'president amb data 22 de novembre de 2001, ha dictat decret pel qual es resol:
  
Sotmetre a informació pública per un termini de 20 dies, comptats des de l'última publicació d'aquest edicte, l'alternativa tècnica del programa per al desenvolupament de l'actuació integrada de la UE-1 del municipi de l'Alqueria d'Asnar, presentada per la mercantil Benataire Urbana, SL, integrada per la següent documentació que l'acompanya:
  
Còpia de la cèdula d'urbanització.
  
Programa d'actuació integrada.
  
Avantprojecte d'urbanització.
  
Aquest expedient es tramita pel procediment ordinari amb aprovació definitiva municipal prèvia la incorporació de la correlativa cèdula (art. 47.1 LRAU). En cas que no n'hi haja, l'aprovació s'entendria com a provisional (art. 47.7 LRAU).
  
L'expedient podrà ser examinat a l'Ajuntament de l'Alqueria d'Asnar i, durant el termini indicat, s'hi podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar-ne les proposicions juridicoeconòmiques que consideren convenients al Registre General d'aquest ajuntament, en plica tancada i amb la documentació que s'assenyala als apartats C i D de l'art. 32 de la LRAU.
  
L'acte d'obertura de pliques tindrà lloc a la sala de plens de la Casa Consistorial, a les 12 hores de la següent data hàbil a la conclusió del termini per a presentar-les. Durant els deu dies següents al d'obertura de pliques, hi podran ser objecte de consulta i d'al·legacions totes les actuacions de l'expedient.
  
Aquests terminis quedaran prorrogats per 20 dies addicionals, si durant els deu primers d'informació pública cap persona s'hi compromet de presentar una alternativa tècnica substancialment distinta a la inicial i en presenta caució en la quantia que reglamentàriament es determine. La pròrroga hi constarà en l'expedient, s'anunciarà al tauler d'anuncis de l'Ajuntament i serà comunicada als qui, per desconeixement, hi presenten pliques prematurament.
  
Cosa que fem pública perquè en prengueu coneixement, de conformitat amb el que disposa l'art. 46 de la LRAU.